b"\n_START_ARTICLE_\nIv\xc3\xa1n Hurtado\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a la seua carrera amb el modest Esmeraldas Petrolero, on destaca. A l'any seg\xc3\xbcent \xc3\xa9s fitxat per un dels grans equips de l'Equador, l'Emelec, amb qui qualla dues grans temporades. Hi guanya dos campionats, en un d'ells marcant el gol definitiu de llan\xc3\xa7ament de falta._NEWLINE_Posteriorment marxa a la lliga mexicana, on t\xc3\xa9 reeixida al Celaya i al Tigres. Tamb\xc3\xa9 hi jugaria a la competici\xc3\xb3 espanyola amb el Real Murcia. De nou a M\xc3\xa8xic, qualla una bona temporada al CF Pachuca, i recala a l'ex\xc3\xb2tic Al Arabi de Qatar._NEWLINE_Despr\xc3\xa9s del Mundial d'Alemanya \xc3\xa9s pret\xc3\xa9s per clubs anglesos, espanyols i valencians. Tot i aix\xc3\xb2, continua sis mesos a Qatar abans de fitxar pel colombi\xc3\xa0 Atl\xc3\xa9tico Nacional. A mitjans del 2009, retorna al seu pa\xc3\xads per militar al Deportivo Quito.\n_START_SECTION_\nSelecci\xc3\xb3\n_START_PARAGRAPH_\nHurtado t\xc3\xa9 el record de ser el futbolista equatori\xc3\xa0 m\xc3\xa9s jove en debutar amb la seua selecci\xc3\xb3, amb 17 anys i 285 dies. Ha disputat m\xc3\xa9s classificacions per a Mundials que cap altre jugador a la hist\xc3\xb2ria, i \xc3\xa9s el sud-americ\xc3\xa0 amb m\xc3\xa9s internacionalitats, que arriben a les 163, amb cinc gols. El 2002 hi va participar en la fase final del Mundial de Corea i Jap\xc3\xb3, el primer de la hist\xc3\xb2ria de l'Equador. Quatre anys despr\xc3\xa9s, van repetir experi\xc3\xa8ncia al Mundial d'Alemanya._NEWLINE_Tamb\xc3\xa9 ha disputat sis Copes Am\xc3\xa8rica: 1993, 1995, 1999, 2001, 2004 i 2007, aix\xc3\xad com la Copa d'Or de la Concacaf del 2002."